એનર્જી અને ક્રેઝીનેસની વાત કરીએ તો આ સોંગ મરાઠી વર્ઝન કરતાં વીક છે. ઇશાન એનર્જેટિક જોવા મળે છે, પરંતુ જ્હાન્વી ઇમ્પ્રેસ કરતી નથી. જોકે, તે ખૂબ જ સુંદર લાગે છે. મરાઠી ઝિંગાટ સોંગમાં આર્ચીની સરખામણીમાં જ્હાન્વીની એનર્જી ઓછી જ જણાય છે. આ સોંગ જોઈને ‘સૈરાટ'ના ફેન્સ એના પર ખૂબ જ ગુસ્સો કરી રહ્યા છે. એક યૂઝરે લખ્યું કે, ‘સારા સોંગ અને સારી ફિલ્મને કેવી રીતે બરબાદ કરી શકાય એના ક્લાસીસ કરણ જોહર શરૂ કરી શકે છે. અન્ય એક યૂઝરે લખ્યું કે, ‘કરણ તમે માસ્ટરપીસ ‘સૈરાટ' અને ‘ઝિંગાટ'ને પણ બરબાદ કર્યા. બંને એક્ટર્સે સારી કોશિશ કરી હતી, પરંતુ મરાઠી એક્ટર્સ સાથે બરોબરી ન થઈ શકે. નોંધપાત્ર છે કે, ‘ધડક'નું ટ્રેલર રિલીઝ કરાયું એની સાથે જ એની ખૂબ ટીકા થવા લાગી હતી.